open-index/open-wikipedia-markdown huggingface dataset:
RS 35 «Johan Bruusgaard»

**RS 35 «Johan Bruusgaard»** var en redningsskøyte bygd for Redningsselskapet i 1924. Hun ble konstruert av Colin Archer i Larvik, og bygd av Tangens Værft og Mek. Verksted i Tvedestrand. I 1933 fikk hun innmontert motor, en Wichmann glødehodemotor på 40 hk. I 1959 ble hun tatt ut ut av tjeneste og solgt.

## Kilder
* Bjørn Fossen: *Hundre år med redningsskøyta.* Grøndahl og Dreyers Forlag 1994
* Tor Borch Sannes: *Colin Archer skøytene og lystbåtene* Norsk Maritimt Forlag 1979
Den grønne solstrålen

***Den grønne solstrålen*** (originaltittel: *Le Rayon vert*) er en fransk dramafilm fra 1986 regissert av Éric Rohmer. 

Filmen er regissørens femte i en serie på seks filmer som han kalte «Komedier og ordspråk». Tittelen er hentet fra Jules Vernes roman «Le Rayon Vert». 

Filmen ble vist på filmfestivalen i Venezia i 1986, hvor den vant Gulløven

## Handling
I begynnelsen av sommerferien har Delphine nettopp slått opp i et forhold, og står igjen alene uten planer. En annen venn inviterer Delphine til å bli med på strand-fest en helg, men hun oppdager at hun er den eneste blant dem som er singel, så hun reiser raskt tilbake til Paris. Familien hennes presser henne til å tilbringe ferien sammen med dem i Irland, men hun er motvillig. Hun reiser alene til Alpene, men blir skremt av horder av ferierende, og reiser sin vei.

## Medvirkende
* Marie Rivière - Delphine 
* Béatrice Romand - Béatrice 
* Carita - Léna 
* Rosette - Françoise i Paris 
* Vincent Gauthier - Jacques i Biarritz 
* Amira Chemakhi - en kvinne i Paris 
* Maria Luisa Garcia - Manuella i Paris

## Referanser


## Eksterne lenker
*
Bonnevillesjøen

**Bonnevillesjøen** var en sjø i istiden i Nord-Amerika. Den dekket ca. 51&nbsp;000 km² av ørkenområdet mellom Rocky Mountains og Sierra Nevada. Great Salt Lake i Utah er en rest av Bonnevillesjøen. Den er oppkalt etter den amerikanske oppdageren B. de Bonneville (1796–1878).

## Kilder
*
Kleobulos av Lindos

**Kleobulos av Lindos** (gresk: Κλεόβουλος) var en filosof som levde rundt 600 f.Kr. i antikkens Hellas. Han var tyrann i havnebyen Lindos på Rhodos. Han var en av «de syv vise», som har blitt tilskrevet en rekke leveregler. Kleobulos er kjent for «måtehold er best». Et brev og et epigram er bevart etter Kleobulos.

## Referanser


## Eksterne lenker
*
Stratis Myrivilis

**Stratis Myrivilis** (gresk: Στρατής Μυριβήλης, pseudonym for Ευστράτιος Σταματόπουλος - *Evstratios Stamatopulos*; født 30. juni 1890 i Skamia på øya Lesbos som da var i Det osmanske rike, død 19. juli 1969 i Athen var en gresk forfatter.

## Biografi
Evstratios Stamatopulos studerte i Athen, hadde en langvarig militærtjeneste fra og med Balkankrigen i 1912, var siden journalist, forlegger og bibliotekar ved det greske senatsbiblioteket. I år 1958, etter å ha blitt nominert uten fremgang seks ganger, ble han til slutt medlem av det greske akademi - en sen anerkjennelse av hans viktige bidrag til den greske litteratur.

Myrivillis' første roman, *Livet i graven* (1930), med motiv fra krigen 1914-18, vakte internasjonal oppmerksomhet.

## Litteratur
* Åke Runnquist: "Stratis Myrivilis". I Runnquist, Åke: *Moderna utländska författare* (Forum, 1971), s. 188-189

## Referanser
Hellanikos av Lesbos

**Hellanikos av Lesbos** (gresk: Ελλάνικος, født omkring 480 til 490 f.Kr. trolig i Mytilene på Lesbos, død omkring 395 til 405 f. Kr. trolig omkring *Perperene* i Aiolis,) var en gresk logograf (historieskriver) i antikken. Hellanikos er kjent for å systematisk ha skrevet historiske arbeider ut fra den greske mytologi. En avskrift av manuskriptet «Atlantis» er blitt funnet i papyrussamlingen Oxyrhynchus papyri.

## Biografi
Ganske lite er kjent om Hellanikos' liv. Han ble sannsynligvis født på øya Lesbos. Han bodde en tid ved det kongelige hoffet i antikkens Makedonia og også en periode i Athen.

## Skrifter
Hellanikos har trolig forfattet et 30-talls skrifter, originaler finnes bare bevarte som fragmenter. Blant verkene kan nevnes

* *Hiereiai tes Heras en Argei* (om Heraprestinner ved Argos)
* *Atthis* (om Attikas historie)
* *Atlantis* (om Atlas' datter)
* *Troica* (om Trojas historie)
* *Persia* (om Perserrikets historie)

Hellanikos er kjent for å ha skrevet kronologiske og lokalhistoriske arbeider ut fra den greske mytologi Han nedtegnede imidlertid ikke bare sine egne iakttakelser, men også andres beretninger, lokale sagn og myter i likhet med for eksempel Herodotos. Selv om dette ble begynnelsen på systematisk historiebeskrivelse ble denne fremgangsmåte senere kritisert av blant andre Thukydides.

De bevarte fragmenter redegjøres for dels i «Fragmenta historicorum græcorum» (Fragmente der griechischen Historiker) av Karl Müller (utgiven 1885 i Paris), dels i en nyversjon av Felix Jacoby (utgitt 1909 i Berlin). Disse bøker behandler historikere hvis egne skrifter ikke finnes bevarte, men som i sin tur siteres av andre historikere.

Teksten fra Atlantis er delvis bevart i en avskrift på en papyrusrull som inngår i Oxyrhynchus papyri, katalognummeret er P.Oxy.VIII 1084. I 1911 ble deler av teksten publisert av teekten i det 8. bind av bokserien «The Oxyrhynchus Papyri».

## Referanser


## Eksterne lenker
* Papyrusfunnet av Atlantis
Den latinamerikanske blomstringen

**Den latinamerikanske blomstringen** på 1960-tallet står for et kulturelt oppsving, spesielt innen litteraturen, som følge av den økonomiske veksten i Latin-Amerika i etterkrigsårene.

En ny generasjon forfattere, med representanter som Gabriel García Marquez, Carlos Fuentes, Mario Vargas Llosa, Jorge Luis Borges og Julio Cortázar, fikk internasjonal oppmerksomhet, og bøkene deres ble solgt i store opplag.

Det kanskje aller meste kjente verket fra den latinamerikanske blomstringen er García Marquezs roman *Cien años de soledad* (**Hundre års ensomhet**) fra 1967, utgitt på norsk i 1970 under tittelen Hundre års ensomhet, oversatt av Kjell Risvik. Boken bidro til at latinamerikansk litteratur ble verdensberømt, og den introduserte  sjangeren magisk realisme. Boken ble den meste solgte romanen på spansk i moderne historie, etter Don Quixote.

Også eldre forfattere fikk ny oppmerksomhet som følge av den latinamerikanske blomstringen, blant annet  Miguel Angel Asturias som fikk  nobelprisen i litteratur 1967.

## Litteratur
*.
*.
*.
*.
*.
*.
* .
*.
* .
Gillo Pontecorvo

**Gillo Pontecorvo** (født 19. november 1919 i Pisa, Toscana, Italia, død 12. oktober 2006 i Roma, Italia) var en italiensk filmregissør, mest kjent for den kontroversielle politiske krigsfilmen *[[Kampen om Algerie]]* fra 1965.

Pontecorvo var sønn av en framstående jødisk forretningsmann og yngre bror av det internasjonalt anerkjente fysikeren Bruno Pontecorvo. Han studerte naturvitenskap i skolen og oppnådde en grad i kjemi ved Universitetet i Pisa. Det var der som han først kom i kontakt med politisk opposition i form av venstreorienterte studenter og forelesere. I 1938 kort etter avgangseksamen og stilt ovenfor voksende antisemitisme flyktet han till Frankrike, der han fant seg arbeid som journalist og korrespondent for de italienske avisene *La Repubblica* og *Paese Sera*.

I Paris engasjerte Pontecorvo seg i filmverdenen, inledningsvis med korte dokumentarfilmer, og etterhvert narrative filmer. Han ble assistent for den nederlandske dokumentarfilmskaperen Joris Ivens, og franksmannen Yves Allégret. Pontecorvo regisserte sin første spillefilm, *Den store blå vegen*, i 1957. Internasjonal oppmerksomhet fikk han med holocaust-dramaet *Kapò* i 1959.

## Filmografi
*1957 – *Den store blå vegen (La grande strada azzurra)*
*1960 – *Kapò*
*1966 – *[[Kampen om Algerie]] (La battaglia di Algeri)*
*1969 – *Brenn Queimada! (Queimada!)*
*1970 – *Ogro*

## Referanser


## Eksterne lenker
*
Bekkefare

«**Bekkefare**» er en musikkfestival som arrangeres årlig i Tønsberg kommune i Vestfold fylke. Espen Flåteteigen står som styreleder og arrangør av festivalen. «Bekkefare» forening ble stiftet på Flåteteigen 4. desember i 2011 og i 2012 kom foreningen inn som eiere, ved at «Bekkefare» var stifta som en FLI organisasjon i brønnøysundregistrene. Scenen på festivalområdet går over en bekk som renner ut i Aulielva. «Bekkefare» har arrangert over 100 konserter. I 2014 hadde «Bekkefare»  publikumsrekord på over 1000 besøkende da Plumbo hadde konsert. Bilder av konserten kan du se i lokalavisa på Reavisa.no

## Referanser


## Eksterne lenker
*
Azzun Atma

**Azzun Atma** (arabisk: عزون عتمة, hebraisk: עזון עתמה) er en palestinsk landsby i det administrative området (guvernementet) Qalqilya øst på Vestbredden, 5 kilometer sørøst for byen Qalqilya. Ifølge Palestinsk statistisk sentralbyrå hadde Azzun Atma et folketall på rundt 1&nbsp;670 innbyggere i 2006. 3,9 % av befolkningen i Azzun Atma var flyktninger i 1997.

## Historie
Stedet har en historie som går langt tilbake. Det har blitt funnet rester fra keramikk fra Midtøstens steinalder II-epoke, fra persisk tid, hellenistisk tid, bysantinsk tid, umajjadenes kalifat korsfarertiden, ajjubidenes kalifat og mamelukk-sultanatet. Gamle steiner har blitt tatt fra tidligere bygninger, og brukt på nye hjem, og moskeen er antagelig en eldre kristen kirke.

I 1596 ble stedet registrert i osmanske skatteregistre som 'Azzun, underlagt *nahiyah* (administrativ region av landsbyer) av Jabal Qubal, underlagt *liwa* (regionen) eller sandsjak (distriktet) Nablus. Den hadde da en befolkning på 29 husholdninger, pluss to ungkarer (ugifte), alle muslimer. Landsbyboerne betalte skatt på hvete, bygg, sommeravling, oliven, geiter og birøkting.

Da den franske utforskeren Victor Guérin besøkte stedet i 1870 ble det beskrevet som en stor arabisk landsby som da var forlatt. Mange små, firkantede hus var fortsatt delvis stående, og i nærheten av moskeen merket han seg gamle søyler og en stor stein fra eldre bygninger fra før muslimsk tid. Gamle fikentrær og vakre mimosaer var spredt over ruinene. I stiftelsen Palestine Exploration Funds *Survey of Western Palestine* («Undersøkelse av vestlige Palestina», 1882) er det også beskrevet som en «landsby i ruiner».

## Referanser


## Litteratur
* 
* 
* 
*   
* 
* 

## Eksterne lenker

*Survey of Western Palestine, Map 14:  IAA , Wikimedia commons 
*‘Azzun ‘Atma Village (Fact Sheet), ARIJ
*‘Azzun ‘Atma Village Profile, ARIJ
*‘Azzun ‘Atma, areal photo, ARIJ
Jarle Nilsen (Karmøy)

**Jarle Nilsen** (født 1966) er en norsk lokalpolitiker (Ap). Han var ordfører i Karmøy fra 2015 til 2023, og har vært medlem av kommunestyret siden 2003.

Han ble valgt gjennom et samarbeid mellom Arbeiderpartiet, Kristelig Folkeparti, Senterpartiet, Venstre og Sosialistisk Venstreparti, og tok permisjon fra stillingen som daglig leder av barnehagegruppen Espira AS.

## Referanser


## Eksterne lenker
*  Jarle Nilsen hos Arbeiderpartiet
*
Ćehotina

**Ćehotina** (kyrillisk: Ћехотина; også kalt *Ćeotina*, *Ćotina* eller *Čehotina*) er en 125 km lang elv i Montenegro og Bosnia-Hercegovina, og er en av  sideelvene til Drina.

## Elveløpet
Ćehotina har sitt utspring i den montenegriske regionen Donji Kolašin, nær grensen til Serbia. Den renner nordvestover og svinger seg gjennom de høye fjellområdene. Det er svært få bebyggelser langs denne delen av elven, bortsett fra landsbyen Vrulje. Elven renner så forbi den østlige fjellsiden av fjellet Korijeni, før hun går inn i Pljevaljska kotlina, og inn i byen Pljevlja. Videre renner hun inn i regionen Podgora og gjennom landsbyene Radosavec, Židovići, Donja Brvenica og Gradac. Ćehotina renner så mellom regionen Bukovica i nord og den nordlige delen av fjellet Ljubišnja, og i et par kilometer her danner hun grensen mellom Montenegro og Bosnia-Hercegovina. Elven renner så gjennom landsbyene Vikoč, Falovići, Godijeno og Brusina før hun munner ut i Drina, hvor byen Foča ligger.

Ćehotina renner bare 25&nbsp;km i Bosnia-Hercegovina, mens resten er i Montenegro. Hun har ingen større sideelver, og den viktigste er Voloder, som munner ut i Ćehotina nær Gradac.

Elven har stort potensial i vannkraftproduksjon, men er ikke utnyttet ennå. Elven er en del av tilsigområdet til Svartehavet (via Drina og Donau), og har selv et nedslagsfelt på 1&nbsp;237 km². Det er ikke mulig med skipsfart på elven.

## Referanser


## Eksterne lenker
*
Carl August Olsen

**Carl August Olsen** (født 24. mars 1831 i Halse, Mandal, død 9. november 1911) var en norsk gullgraver, jordomseiler, skipsfører, eventyrer og forfatter.

Han var sønn av skipper Christian Friderich Olsen og hustru Gunelle Andreasdtr Kleven. Giftet seg i 1863 med 22 år gamle Elen Marie Hansdtr. fra Reklingsholm. I 1885 kalte han seg fabrikkeier og bodde med kone og fem døtre i Kristiania. Bosette seg siden på Fiskholmen i Bremanger kommune, der han fra 1897 arbeidet som fyrvokter på Smørhavn fyr. Han døde i Devonshire, England.

Olsen gav ut fem bøker om opplevelsene sine.

## Bibliografi
* 1882 – *En Guldgravers Historie : efter Dagbogsoptegnelser fra otte Aars Ophold ved Australias Guldminer* (Kristiania: P.T. Mallings Boghandels forlag) Tilgjengeleg på bokhylla.no
* 1883 – *Mit Ungdomsliv tilsjøs : spredte Optegnelser* (Kristiania: P.T. Mallings Boghandels forlag) Tilgjengeleg på bokhylla.no
* 1883 – *Tyve Aar i Nordsjøen og Kattegat : Spredte Optegnelser* (Kristiania: P.T. Mallings Boghandels forlag)
* 1885 – *Guldgraverliv og Sjømandsfærd : Oplevelser og Meddelelser* (Kristiania: P.T. Mallings Boghandels forlag)
* 1886 – *Om Bømmeløens guldfelter* (Kristiania: P.T. Mallings Boghandels forlag)

## Kilder
* Carl Lauritz Lund-Iversen (1990) Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi – Sogn og Fjordane Forlag, Naustdal.
Twana Amin

**Twana Amin** (født 1. november 1981 i Suleimania) er en kurdisk forfatter oversetter og journalist. 

Han var redaktør av magasinet Tekst som ble utgitt av kulturdepartementet i 2003. I perioden 2005 - 2007 hadde han hovedansvaret for kulturprogrammene i radio Newa. Videre jobbet han som sjefredaktør i det kulturelle ukebladet Peik. Han fikk prisen for beste novelle i Gelawezh-festivalen, som er den største kurdiske litteraturfestivalen, i årene 2007, 2008, 2010, 2012 og 2015. I 2011 ble han kåret av kulturdepartementet i regions regjering i Kurdistan til «Årets unge forfatter» og fikk prisen for «Årets novelle». Siden 1999 har Twana skrevet mange artikler, noveller og forskningsartikler i kurdiske og persiske aviser, blader og nettsider. Han er medlem i International Federation of Journalists. Han er sjefredaktør for det kritisk intellektuelle magasinet «konsept», som gir ut en utgave hvert kvartal.

## Bøker
Twana Amin har gitt ut mange bøker i ulike litterære temaer og områder som novelle, forskning, litteraturkritikk og oversettelse. 
Skjønnlitteratur: 
*Piken i Maleriet (2007)
*Å spasere sammen og å spasere alene (2008) 
*Skriving og eksil (2008) 
*En hund i speilet (2012) 
*Å fly i et åpent bur (2012) 
*Gud i menneskets hode (2012) 
*Lyden av fotspor Vann, Sohrab Sepehri  overset (2014) 
*La Chute, Albert Camus overset (2015) 
*Blind Ugle,Sadegh Hedayat overset (2015)
*Farhads skulptur, Abbas Maerufi  overset (2015)
*Kjærestes hjem, Sohrab Sepehri  overset (2015)

## Referanser
Franklyn Barrett

**Walter Franklyn Barrett** (født 1873, død 16. juli 1964), bedre kjent som Franklyn Barrett, var en australsk filmregissør. Han arbeidet i flere år for West's Pictures. 

## Biografi
Barrett ble født i Loughborough, Leicestershire, England, og vokste opp hos sin tante. Han var den første som filmet Melbourne Cup fra start til mål.

## Filmografi (ufullstendig)
* *Dummy Mace* (1901)
* *[[A Message from Mars]]* (1903) 
* *The Sea Coasts of New Zealand* (1911) 
* *[[The Christian (1911 film)|The Christian]]* (1911) 
* *[[All for Gold, or Jumping the Claim]]* (1911) 
* *[[The Strangler's Grip]]* (1912) 
* *[[The Mystery of the Black Pearl]]* (1912) 
* *[[The Eleventh Hour (1912 film)|The Eleventh Hour]]* (1912) 
* *[[A Silent Witness (1912 film)|A Silent Witness]]* (1912) 
* *[[The Life of a Jackeroo]]* (1913) 
* *[[Pommy Arrives in Australia]]* (1913) 
* *[[A Blue Gum Romance]]* (1913) 
* *[[The Pioneers (1916 film)|The Pioneers]]* (1916) 
* *[[The Joan of Arc of Loos]]* (1916) 
* *[[The Mutiny of the Bounty]]* (1916) 
* *[[The Murder of Captain Fryatt]]* (1917) 
* *[[The Monk and the Woman]]* (1917) 
* *[[Australia's Peril]]* (1917) 
* *[[The Enemy Within (1918 film)|The Enemy Within]]* (1918) 
* *[[A Romance of Burke and Wills Expedition of 1860]]* (1918) 
* *[[The Lure of the Bush]]* (1918) 
* *[[Struck Oil (film)|Struck Oil]]* (1919) 
* *[[The Breaking of the Drought]]* (1920) 
* *[[A Girl of the Bush]]* (1921) 
* *[[Know Thy Child]]* (1921) 
* *[[A Rough Passage]]* (1922)

## Referanser


## Eksterne lenker
*
École nationale supérieure de techniques avancées

**École nationale supérieure de techniques avancées** (ENSTA ParisTech) er en fransk Grande École som uteksaminerer ingeniører nord i Frankrike (Palaiseau), og som er medlem av Université Paris-Saclay.

## Utveksling & doble grader
Flere svenske tekniske høyskoler har utveksling med ENSTA ParisTech. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.

## Referanser


## Eksterne lenker
*
Vestliggjøring

**Vestliggjøring** er en prosess hvori samfunn tar til seg vestlig kultur i felt som industri, teknologi, rett, politikk, økonomi, livsstil, ernæring, klær, språk, alfabet, religion, filosofi og verdier. Vestliggjøring har vært en tiltakende innflytelse på tvers av verden i de siste tiår, og noen tenkere anser vestliggjøring som en ekvivalent av modernisering, en tanke som ofte debatteres. 

Vestliggjøring kan og være beslektet med akkulturasjon og enkulturasjon. Akkulturasjon er en «kulturell endring, nærmere bestemt prosesser og hendelser som har opphav i en forbindelse mellom to kulturer som tidligere var separate og selvstendige.» Etter kontakt er endringer i kulturelle mønstre tydelige innen en eller begge kulturer. Beslektede fenomener, og fenomener som kan beskrives som «vestliggjøring», inkluderer amerikanisering og europeisering, samt historiske fenomener som romanisering, hellenisering, frankisering, og germanisering. Andre liknende, urelaterte fenomener inkluderer islamisering, japanisering, afrikanisering, og sinifisering.

Vestliggjøring følger ikke ett enkelt spesifikt mønster på tvers av forskjellige samfunn da graden av adoptering av, og blanding med, vestlige skikker finner sted i varierende grad i forskjellige samfunn.

Ofte kan en regjerings vestliggjøring vekke reaksjoner og motstand fra befolkningen, og vekke uttrykk for reaksjonisme, konservatisme eller fundamentalisme.

## Historie
Vestliggjøring kan spore sine røtter tilbake til antikkens Hellas, vestlig kulturs fødested. Mens antikkens Hellas blomstret vokste et nytt rike i Roma frem. Romerriket kom til å ta på seg den første vestliggjøringsprosessen da riket var sterkt influert av Hellas, og dannet en ny kultur basert på prinsipper og verdier fra det greske samfunn.

## Se også
* Vesten

## Referanser
Egder

**Egder** er en betegnelse på personer fra Agder. Egdene var et folkeslag eller en stamme i folkevandringstiden og vikingtiden. Sannsynligvis innebar navnet først og fremst geografisk tilhørighet. Betegnelsen har en lang tradisjon. Den gotiske historieskriveren Jordanes nevner egdene i sin verdenshistorie fra rundt 550, og betegnelsen egde benyttes fortsatt om personer fra Agder.

I Snorres Harald Hårfagres saga fortelles det at egdene, sammen med ryger, horder og teler, var blant Harald Hårfagres motstandere i slaget i Hafrsfjord. Egdene er også nevnt i et kvad av den islandske skalden Torarin lovtunge, skalden til den danske (og senere også engelske og norske) kongen Knut den mektige. Kvadet heter Tógdråpa og ble diktet da Torarin var med Knut på hærtog til Norge. Et utdrag av kvadet lyder slik:

*Strids-øvede* 
*egder meget*
*fryktet for*
*heltens [Knuts] ferd*

Harald Hardråde kalles henholdsvis «Egdekongen» og «Egders fyrste» i kvad av skalden Stuv den blinde Tordsson. I et kvad av Tjodolv Arnorsson kalles Harald igjen «Egders fyrste».

## Referanser


## Litteratur
*Jordanes: *Jordanis Gotesoga*, oversatt av Sigmund Skard, Det norske samlaget, Oslo 1932
*Claus Krag: *Norges historie frem til 1319*. Universitetsforlaget, Oslo 2000
*Snorre: *Norges Kongesagaer*, oversatt av Anne Holtsmark. Gyldendal, Oslo 1979
Maln

**Maln** er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 213 innbyggere.

## Referanser
Erobringen av Menorca i 1708

**Erobringen av Menorca** foregikk fra den 14. til den 21. september 1708, da øya Menorca ble erobret fra Spania av britisk-nederlandske styrker på vegne av Karl VI av Det tysk-romerske riket, den østerrikske tronpretendenten til den spanske tronen under den spanske arvefølgekrigen. Britene annekterte senere øya som sitt eget område under freden i Utrecht i 1713.

## Bakgrunn
Siden 1702 var det blitt  kjempet en krig om hvem som skulle arve den spanske tronen. Britene og nederlenderne støttet den østerrikske kandidaten, mens Frankrike og deres allierte støttet en fransk kandidat. I 1704 hadde en engelsk-nederlandsk flåte erobret Gibraltar og slått en spansk flåte i slaget ved Vélez-Málaga. De allierte styrkene hadde også gått i land i Catalonia hvor de erobret Barcelona i 1705. Katalanarane støttet i hovedsak den østerrikske kandidaten og mange ble med i styrkene til de allierte.

## Landgang

Den 14. september 1708 gikk en engelsk-nederlandsk marinestyrke kommandert av general James Stanhope i land på øya Menorca og beleiret hovedstaden Mahón. Innbyggerne på øya var som fleste katalananere for Østerrike, og tok imot britene og nederlenderne som frigjørere. En uke senere overga den fransk-spanske garnisonen seg.

## Ettervirkning
Britene innså potensialet til Menorca som en britisk marinebase og ønsket å ta full kontroll over øya. Dette ble anerkjent med freden i Utrecht. Etter dette økte handelen på øya og britene økte velstanden på øya ved å bygge opp mange av festningsverkene der.

Britene okkuperte øya av og på frem til 1802 da den omsider ble gitt tilbake til Spania for godt. I løpet av denne perioden ble Menorca en viktig del av det britiske trygghetsnettverket i Middelhavet med en stor marinebase.

## Se også
* Slaget ved Menorca

## Referanser


## Kilder
* Chartrand, Rene. Gibraltar 1779-83: The Great Siege. Osprey, 2006.
* Rodger NAM. Command of the Ocean: A Naval History of Britain, 1649-1815. Penguin Books, 2006. 
* Simms, Brendan. Three Victories and a Defeat: The Rise and Falt of the First British Riker. Penguin Books (2008)
Martin Følstad

**Tørris Martin Wang Følstad** (født 17. februar 1836 i Framverran, død samme sted 7. juli 1919) var gårdbruker, poståpner i Framverran og ordfører i Mosvik og Verran 1883-98. Han var Venstremann.

Han gikk underoffiserskole, og var underoffiser i 12 år før han trakk seg tilbake til gårdsdriften. Han eide gården Øvre Vestvik fra 1865 til 1882, før han overtok hjemgården etter faren. Han giftet seg 21. mars 1864 med Margrete Thomasdatter Grande fra Mosvik. De fikk 10 barn, hvorav 5 levde opp; den yngste emigrerte til USA med skipet Tasso i 1903. I tillegg til gårdsdriften drev han som ung i jektefart, drev sildefiske og var den første i Verran som drev laksefiske med not.

Følstad satt i kommunestyret i ca 35 år, og var ordfører i 17 år. Han var «direktør» (styremedlem) i Ytterøens Sparebank i 45 år, fra 1870 til 1915. Han hadde også andre offentlige verv: i skolestyre og fattigkommisjon, som valgmann, lagrettsdommer, kirkeverge, medhjelper og takstmann og som styremedlem i *Verrans gjensidige fartøiassuranseforetning*. Han mottok Kongens fortjenstmedalje i sølv i 1912.

Både faren Tore Følstad og broren A.C. Følstad var lensmenn i Verran.

## Referanser
Jan Böhmermann

**Jan Böhmermann** (født 23. februar 1981 i Bremen) er en tysk satiriker og programleder i radio og fjernsyn. Han er også TV-produsent, manusforfatter, skuespiller, forlegger og journalist.

## Erdoğan-saken
Böhmermann ble i april 2016 kjent for å ha publisert et satirisk dikt over Tyrkias president Erdoğan. Tyrkias regjering fremsatte deretter krav om straffereaksjoner mot skuespilleren. Den tyske regjeringen meddelte 15. april 2016 at den ville gi fullmakt til straffeforfølgelse av Böhmermann, for å ha fornærmet et utenlandsk statsoverhode. Regjeringen som besto av en koalisjon mellom SPD, CDU og CSU, gjorde vedtaket mot SPDs stemmer. 

Kansler Angela Merkel understreket at de tyske statsadvokater og domstolene ville opptre uavhengige av regjeringen. Hun ga videre uttrykk for at den aktuelle lovhjemmel, straffelovens § 103, skulle oppheves. Den samme oppfatning om å oppheve bestemmelsen ble uttrykt av justisministeren, Heiko Maas. Maas mente at tanken om en majestetsfornærmelse ikke lengre passet i landets strafferett. Sahra Wagenknecht fra Die Linke, betegnet regjeringens handling som et uutholdelig kowtow.

## Referanser


## Eksterne lenker
* 
*
Det e langt å gå til Royal Albert Hall

***Det e langt å gå til Royal Albert Hall*** er en samleplate med Åge Aleksandersen & Sambandet og ble utgitt den 10. juni 2016.. Albumet inneholder en coverversjon av Vidar Sandbeck-klassikeren *[[Pengegaloppen (sang)|Pengegaloppen]]* og de tre nye Åge Aleksandersen-sangene *Tenk om*, *Stein* og *Daidalos sønner* som er en sang om Prudence.

## Sporliste
# «Det e langt igjen te Royal Albert Hall» (John/Taupin, norsk tekst: Aleksandersen), (*[[7800 Namsos]]*)
# «Bilde tå'n Ivers» (Åge Aleksandersen)
# «Tenk om» (Åge Aleksandersen), med Kari Rueslåtten
# «Pengegaloppen» (Vidar Sandbeck)
# «Daidalos sønner» (Åge Aleksandersen)
# «Stein» (Wiger/Aleksandersen), med Trond Wiger
# «Trondheimsnatt» (Åge Aleksandersen), (*[[Linedans (album)|Linedans]]*), med Line Aleksandersen
# «Danserinnen» (Åge Aleksandersen), (*[[To skritt frem]]*)
# «Sommernatt» &ndash; They Don't Know (Kirsty MacColl, norsk tekst: Åge Aleksandersen), (*Sommernatt*)
# «Linedans» (Åge Aleksandersen), (*[[Linedans (album)|Linedans]]*)
# «Medvind» (Åge Aleksandersen), (*[[Furet værbitt]]*)
# «Veien hjem» (Åge Aleksandersen), (*[[Sukker og salt]]*), med Henning Kvitnes & Violet Road
# «Alkymisten» (Åge Aleksandersen), (*[[To skritt frem]]*)
# «24/12» (Åge Aleksandersen), (*[[Furet værbitt]]*)
# «Høstsang» (Åge Aleksandersen), (*[[Katalysator (album)|Katalysator]]*)
# «Janne Ahonens smil» (Åge Aleksandersen), (*[[Katalysator (album)|Katalysator]]*)
# «Levva livet» (Åge Aleksandersen), (Live fra Trondheim Torg)

## Medvirkende
### Åge Aleksandersen & Sambandet
* Åge Aleksandersen - sang, gitarer, låtskriver, produsent, tekniker, miksing
* Gunnar Pedersen - gitarer, mandolin, kor
* Bjørn Røstad - saksofon, tamburin, kor
* Skjalg Raaen - gitarer, lapsteel, kor
* Morten Skaget - bass, kor
* Terje Tranaas - piano, keyboard, orgel, trekkspill, kor
* Steinar Krokstad - trommer, perkusjon
### Øvrige medvirkende
* Kari Rueslåtten - sang på *Tenk om*
* Trond Wiger - rap på *Stein*
* Kåre Kolve - tenorsaksofon på *Pengegaloppen*
* Jens Petter Antonsen - trompet på *Pengegaloppen*
* Christian Aftreth Eriksen - blåsearr., samt trombone og baryton på *Pengegaloppen* og *Daidalos sønner*
* Jo Ranheim - tekniker, miksing 
* Björn Engelmann - mastering 
* Tor Evensen - foto
* Grete Rasmussen - grafisk design 
## Referanser
Aleksander Kirkwood Brown

**Aleksander Rolf Kirkwood Brown** (født 1984) er en norsk forfatter. Han har skrevet flere barnebøker, deriblant grøssere i serien *Mørkets utvalgte*. I tillegg har han blant annet skrevet for tegneseriebladet *[[Donald Duck & Co.]]* og vært manusforfatter for NRKs humorprogram *[[Nytt på Nytt]]* og *[[Underholdningsavdelingen (TV-program, 2013)|Underholdningsavdelingen]]*. Han har også skrevet manus til spillefilmene *[[Askeladden – i Dovregubbens hall]]* og *[[Askeladden – i Soria Moria slott]].*

I 2020 vant Brown og Andreas K. Iversen Barnas bokpris for *Edward Rubikons Mysterier: Hekseskogen.*

Brown er halvt norsk og halvt skotsk. Han har blant annet bodd i Sør-Afrika og på Dokka. Han har filmutdannelse fra Australia.

## Bibliografi
* 2013: *Gutten som slapp unna med tyveri, eiendomskrenkelse og assistert selvmord + andre eventyr*, Publica – humorbok
* 2013: *Elgen Geir*, Omnipax – barnebok
* 2014: *Ønskebrønnen*, Omnipax – barnebok i serien «Mørkets utvalgte»
* 2015: *Kistefjes og andre mareritt*, Omnipax – barnebok i serien «Mørkets utvalgte»
* 2015: *Evig midnatt på museet*, Omnipax – barnebok i serien «Mørkets utvalgte»
* 2016: *Edward Rubikons Mysterier: Kong Grimms hevn*, Cappelen Damm – barnebok
* 2016: *Svart senker natten seg*, Omnipax – barnebok i serien «Mørkets utvalgte»
* 2016: *Edward Rubikons Mysterier: Mørkets bok*, Cappelen Damm – barnebok
* 2017: *Edward Rubikons Mysterier: Den siste halloween*, Cappelen Damm – barnebok
* 2018: *BZZZ: Verdens minste bankran*, Omnipax – barnebok
* 2018: *Myrmannen*, Aschehoug – småbok for unge lesere
* 2018: *Monsteret i Botanisk hage*, Aschehoug – småbok for unge lesere
* 2019: *Norges Ninjakommandør*, Cappelen Damm – tegneserie
* 2019: *Edward Rubikons Mysterier: Hekseskogen*, Cappelen Damm – barnebok
* 2020: *Magnus Carlsen og sjakkmorderen*, Cappelen Damm – tegneserie
* 2020: *Edward Rubikons Mysterier: Demonbyen*, Cappelen Damm – barnebok
* 2021: *Edward Rubikons Mysterier: Draugens vrede*, Cappelen Damm – barnebok
* 2021: *Skare*, Strand forlag – tegneserie
* 2022: *Underbyen: Bergtatt*, Cappelen Damm – tegneserie
* 2022: *Edward Rubikons Mysterier: Tidsvampyrene*, Cappelen Damm – barnebok
* 2023: *Underbyen: Nøkkelen*, Cappelen Damm – tegneserie
* 2023: *Edward Rubikons Mysterier: Julebukkenes Natt*, Cappelen Damm – tegneserie
* 2023: *Skare: Snøengler*, Strand forlag – tegneserie
* 2024: *Tusenfrykt*, Omnipax – grøsser for barn
* 2024: *Underbyen: Myrdronningen*, Cappelen Damm – tegneserie
* 2025: *Elggutten*, Omnipax – barnebok
* 2025: *Dødsgrøss* (medforfatter), Figenschou – barnebok
* 2025: *Motstandsnissene*, Egmont – julehefte
* 2026: *Blodøks - Sagaen om Gunnhild Kongemor*, Cappelen Damm - tegneserie

## Filmografi
* *[[Askeladden – i Dovregubbens hall]]* (2017)
* *[[Askeladden – i Soria Moria slott]]* (2019)
* ** (2021)
* *[[There’s Something in the Barn]]* (2023)

## Referanser


## Eksterne lenker
* 
* 
*  Aleksander Kirkwood Brown i Forfatterkatalogen hos Norsk Forfattersentrum
LibreOffice Math

**LibreOffice Math** er et program for å opprette og redigere matematiske formler. Programmet bruker en variant av XML for å lage formler etter spesifikasjonene i formatet OpenDocument. Disse formlene kan inkluderes i dokumenter laget med LibreOffice Writer eller LibreOffice Calc, ved å sette dem inn i det aktuelle dokumentet.

Første versjon var 3.3 og ble lansert 25. januar 2011 som en fork av OpenOffice.org Math.

## Referanser


## Eksterne lenker
*
Torgeir Anda

**Torgeir Anda** (født 1955) er en norsk politiker (V) og kommunikasjonsmann. Han var daglig leder i Natur og Ungdom 1974–1975, leder i Unge Venstre 1979–80. Han er medlem i kommunestyret i Malvik fra 2015, og satt i formannskapet 2015-2019.  Fra 2018  til 2020 var han leder i Trøndelag Venstre. Han er nå første vararepresentant til sentralstyret i Venstre. Han har arbeidet som journalist og redaksjonssekretær i *[[Nidaros (avis)|Nidaros]]* og journalist og konstituert redaktør i avisa *[[Sør-Trøndelag (avis)|Sør-Trøndelag]]*. Anda var journalist i *[[Dagens Næringsliv]]* i 22 år, fire av disse i Brussel, og var deretter kommunikasjonsdirektør i Det norske oljeselskap i Trondheim. Han har sitt eget selskap Anda kommunikasjon.  Jobber nå i Ren Røros som kommunikasjonsdirektør. Anda har skrevet uautorisert biografi om Kjell Inge Røkke (Universitetsforlaget 1997), redigert festskrift til Odd Einar Dørum (Communicatio 2009) og skrevet *Alltid videre - historien om Det norske* (Det norske 2016) og *Vi løftet sammen*, en bok om utbyggingen av Ivar Aasen-feltet (AkerBP 2017). 

## Referanser


## Eksterne lenker
*
Aston Martin DB11

**Aston Martin DB11** (2016–23) er en fire-seters sportsbil fra britiske Aston Martin. 

Den er en Grand tourer med 270 liters bagasjerom og Isofix for innfesting av barneseter i baksetene, 78 liter bensintank og setevarme. Modellen tar over etter Aston Martin DB9 som ble laget fra 2004 til 2016.  Den er utstyrt med LED-lys og et panser som åpner som et kamskjell. 

DB11 kom med Aston Martin's egen 600-hesters V12 på 5,2 liter, dobbelturbo (første gang turbo benyttes på en Aston Martin produksjonsbil), samt et 8-trinns automatgir fra tyske ZF Friedrichshafen AG.   Etter hvert kom også **DB11 AMR**, som var en V12 med 630 hestekrefter.

DB11 var den første nye modellen fra Aston Martin etter at tyske Daimler AG i 2014 kjøpte seg inn med 5 % og en avtale om å bidra med blant annet motorer fra Mercedes-AMG. Fra AMG kom motoren i den 100 kg lettere 4-liters **DB11 V8** med 503 hestekrefter.

DB11 kunne også fås som **Volante**, med nedfellbart tak i opp til 50 km/t og en noe høyere vekt på 1,870 tunge kilo.

## Referanser
Leslie Van Houten

**Leslie Van Houten** (født 1949) er en amerikansk kvinne som var medlem av «Manson-familien», og en av de som ble dømt for mord i Tate–LaBianca-saken i USA i august 1969. Van Houten var kun til stede da LeBianca-paret ble myrdet natt til 10. august 1969 i Los Angeles i California. Kvelden før hadde Sharon Tate og hennes følge blitt myrdet på Cielo Drive i Beverly Hills i Los Angeles.

Van Houten var ikke ledende i det andre mordet, men som alle andre ble hun dømt til dødsstraff. Straffen ble imidlertid omgjort til livsvarig fengsel, da alle dødsstraffer i California ble kjent ugyldige i 1972.

Van Houten fikk en ny rettergang i 1977 da hun ikke ble ansett å ha fått et skikkelig forsvar da hennes forsvarsadvokat forsvant og siden ble funnet død. I sin andre rettergang klarte ikke juryen å nå et enstemmig resultat. Hun var en tid fri mot kausjon, men ble funnet skyldig i en tredje rettergang og så dømt til livsvarig fengsel.

Hun ble løslatt i juli 2023.

## Referanser
Formel 1-sesongen 2016

**Formel 1-sesongen 2016** var den 67. sesongen av FIAs Formel 1-verdensmesterskap. Sesongen startet 20. mars i Australia og ble avsluttet 27. november i Abu Dhabi. Tjueto førere og elleve konstruktører konkurrerte over 21 løp om verdensmestertittelen i henholdsvis førermesterskapet og konstruktørmesterskapet. Sesongen ble igjen dominert av Mercedes-teamet, som sikret seg konstruktørmesterskapet med klar margin. Mercedes-førerne Lewis Hamilton og Nico Rosberg kjempet om tittelen i førermesterskapet helt til siste løp, hvor Rosberg vant sitt første verdensmesterskap med bare 5 poengs margin til Hamilton. Rosberg, som er sønn av Keke Rosberg, verdensmesteren fra 1982, ble den andre sønnen av en tidligere verdensmester til å vinne tittelen selv, etter Damon Hill (sønn av Graham Hill) som ble verdensmester i . Bare få dager etter VM-triumfen la Rosberg opp som Formel 1-fører.

## Konstruktører og førere
Følgende konstruktører og førere deltok i Formel 1-sesongen 2016. Alle lagene deltok med dekk levert av Pirelli.

## Løpskalender og resultatsammendrag

Følgende tjueen Grand Prix-løp ble kjørt i 2016-sesongen.

## Referanser
Moshav

**Moshav** (hebraisk מוֹשָׁב, flertall מוֹשָׁבִים **moshavim**, som betyr 'bebyggelse, landsby') er en type by eller bebyggelse i Israel; begrepet brukes særlig om en type kollektivt jordbruksamfunn bestående av individuelle gårdsbruk befolket av bosettere som opprinnelig var arbeidersionister under den andre aliyah-bølgen. En innbygger eller et medlem av en moshav blir kalt en «moshavnik» (מוֹשַׁבְנִיק).

Moshaver minner om kibbutzer, men med en vekt på kollektivt arbeid. De ble utformet som en del av nasjonsbyggingen til sionistene etter Yishuv («bebyggelse») i Palestinamandatet tidlig på 1900-tallet, men i motsetning til de kollektive kibbutzene, eide innbyggerne i en moshav gårdsbrukene selv; gårdsbrukene hadde imidlertid lik størrelse. Arbeiderne produserte avlinger og varer på eiendommene sine gjennom individuelt og/eller felles arbeid og ressurser, og benyttet fortjenesten og matvarer til å livnære seg selv.

Moshaver blir styrt av et valgt råd (hebraisk ועד, *va'ad*, som betyr komité). Samfunnsprosjekt og anlegg ble finansiert av en særskatt (hebraisk מס ועד, *mas va'ad*, som betyr 'komitéskatt'). Denne skatten var lik for alle husholdninger i bebyggelsen, og skapte dermed et system hvor gode bønder klarte seg bedre enn de dårlige, i motsetning til de kollektive kibbutzene der (i det minste på papiret) alle medlemmene hadde samme levestandard. Mange moshaver eksisterer fremdeles.

## Varianter
Det finnes flere varianter, noen av disse er: 
* *Moshav ovdim* (hebraisk מושב עובדים, betyr 'arbeidarmoshav'), en kollektiv arbeiderbebyggelse. Dette er den mer vanlige typen og baserer seg på at en kjøper inn forsyninger og selger varer felles. 
* *Moshav shitufi* (hebraisk מושב שיתופי, betyr 'kollektiv moshav'), en kollektiv småbrukerbosetning som kombinerer de økonomiske funksjonene i en kibbutz med de sosiale funksjonene i en moshav. Gårdsbruket blir gjort kollektivt og fortjenesten blir fordelt likt.

## Kilder
* «Kibbutz and Moshav». Kapitler 2. Israel: A Country Study.http://lcweb2.loc.gov/frd/cs/iltoc.html Helen Chapin Metz, ed. Federal Research Division, Library of Congress. 1990.
Prestens medhjelper

**Prestens medhjelper** var tidligere et kirkelig og siviladministrativt tillitsverv i Norge; innført i 1629 av Christian IV i en *Forordningen om kirketukten*, og videreført i Christian Vs Norske Lov av 1687.

Oppgavene var dels å gi presten råd og bistand om religiøse og moralske forhold, og å formane syndere. Oppgavene kunne kombineres med rollen som kirkeverge. I løpet av 1700-tallet fikk medhjelperne også siviladministrative oppgaver knyttet til fattigvesen, skole og skattemanntall.

Ordningen tapte betydning utover 1800-tallet, parallelt med innføringen av kommunale, folkevalgte organer. Det ble endelig avløst av menighetsråd i 1920. Noen steder henger rollen som «medhjelper» fremdeles ved, knyttet til symbolske hjelpeoppgaver under gudstjenestene.
## Referanser
Jørginus Stavrum

**Jørginus Stavrum** (født 5. august 1849 i Verrastranda, død 18. desember 1923 samme sted) var gårdbruker på gården Stavrum vestre, poståpner i Verrastrand 1897–1919, ordfører i Mosvik og Verran 1898-1901 og etter kommunedelingen ordfører i Verran 1901-1904. Han var Venstremann.

Som ung dro han til sjøs i jektefarten, først som matros og etterhvert som jektskipper i fraktefart mellom Bergen og Vadsø. Han ovetok hjemgården etter faren da han var i 30-årsalderen, og drev den til han tok føderåd i 1910. 

Stavrum satt i kommunestyret i ca 24 år, og var ordfører i 6 år. Han var med på å stifte Verran Sparebank i 1907, og var bankens første styreformann. Han hadde også andre offentlige verv – «alle dei ombud som eit herad har å by på»: i ligningsnemnd, skolestyre og fattigkommisjon og som valgmann.

Sønnen Tomas Stavrum overtok gården i 1910, og etterfulgte faren også i det at han var ordfører i Verran 1932-34.

## Referanser
Liste over medaljevinnere under Vinter-OL for ungdom 2016

**Liste over medaljevinnere under Vinter-OL for ungdom 2016** inneholder alle utøvere som tok medalje under Vinter-OL for ungdom 2016 som ble holdt i Lillehammer i Norge fra 12.–21. februar 2016.

__NOTOC__
## Aking

;Jenter

;Gutter

;Mikslag

## Alpint

;Jenter

;Gutter

;Mikslag

## Bobsleigh

;Jenter

;Gutter

## Curling

## Freestyle

;Jenter

;Gutter

## Hurtigløp på skøyter

;Jenter

;Gutter

;Mikslag

## Ishockey

;Jenter

;Gutter

## Kombinert

## Kortbaneløp

;Jenter

;Gutter

;Mikslag

## Kunstløp

;Jenter

;Gutter

;Miks

## Langrenn

;Jenter

;Gutter

## Skeleton

;Jenter

;Gutter

## Skihopping

;Jenter

;Gutter

;Mikslag

## Skiskyting

;Jenter

;Gutter

;Mikslag

## Snøbrett

;Jenter

;Gutter

;Mikslag

## Litteratur
*
The BMJ

***The BMJ*** er et britisk fagfellevurdert medisinsk tidsskrift utgitt av BMJ, et forlag eiet av British Medical Association.

Tidsskriftet ble utgitt første gang 3. oktober 1840 som *Provincial Medical and Surgical Journal*.

## Referanser


## Eksterne lenker
*
Storfag

**Storfag** var innen høyere utdanning i Norge før 2003 et emne ved universiteter og høyskoler som tilsvarte 40 vekttall, dvs. 2 års heltidsstudier eller 120 studiepoeng etter Kvalitetsreformen. Storfaget bestod av et grunnfag på 20 vekttall (to semestre), et mellomfagstillegg på ytterligere 10 vekttall (et semester) og et storfagstillegg på ytterligere 10 vekttall (et semester) innen samme fag. Storfag var ett semester mer omfattende enn et mellomfag. Både mellomfag og det mer omfattende storfaget kvalifiserte for å ta hovedfag i samme fag.

## Referanser
Transtrandsfjellene

**Transtrandsfjellene** ligger nord i Malung-Sälen kommune, i Dalarna i Sverige, like ved riksgrensen mot Norge. Toppene ligger omkring 900 meter over havet, og dette er det sydligste fjellområdet i Sverige. Området gjennomskjæres i retning øst-vest av Tandådalen. På sørsiden av denne er det flere alpinanlegg med mange heiser og nedfarter. På nordsiden ligger Norra Transtrandsfjällens naturreservat, med områdets høyeste topp, *Østra Granfjället*, 948 moh. På nordsiden mot Görälven ligger flere alpinanlegg, i området *Stöten*.

## Fotnoter


## Referanser
Dago

**Dago**, **dego** eller **degos** er et nedsettende begrep, eller etnofaulisme, brukt om personer av latinsk opphav, blant annet fra Den iberiske halvøy – Spania og Portugal – og Italia. Begrepet kommer antagelig av det spanske mannsnavnet Diego. Opprinnelig ble begrepet brukt om spanske og portugisiske sjømenn på engelske eller amerikanske skip; innen 1900 hadde begrepet blitt utvidet til å hovedsakelig bety «italiener». Sankt Jakob den store er Spanias skytshelgen, og bruken av «Diego» som et generisk ord på «en spanjol» kan attesteres tilbake til 1610-tallet.

## Referanser
Dego

**Dego** er en by og en kommune i provinsen Savona i regionen Liguria i det nordlige Italia. Byen hadde  innbyggere (2023). Dego grenser til kommunene Cairo Montenotte, Castelletto Uzzone, Gottasecca, Spigno Monferrato, Giusvalla, Piana Crixia.

## Referanser


## Eksterne lenker
*
B-VM i ishockey for menn 1999

**Ishockey-VM 1999 pulje B** ble avholdt i Rødovre (i Københavnsområdet) og Odense i Danmark i perioden 8. til 17. april 1999. Danmark, Storbritannia og Kasakhstan ble de tre beste lagene og skulle dermed spille kvalifiseringsspill for deltakelse i pulje A for 2000. rykket ned til pulje C for 2000. 

## Kamper

## Sluttplassering

## Statistikk
### Toppscorere

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

Følgende land ble også tildelt turneringens Fair Play-pris av det internasjonale ishockeyforbundets direktorat:

### All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:



## Eksterne lenker
* Det internasjonale ishockeyforbundets (IIHF) offisielle side **(engelsk)**
* Ishockey-VM 1999 pulje B på Hockey Archives **(fransk)**
* Ishockey-VM 1996 pulje B på SFRP's Hockey Archive **(engelsk)**
BMJ

**BMJ Publishing Group Limited** er et britisk forlag som eies av British Medical Association. Forlaget ble grunnlagt i 1840 ved publiseringen av *Provincial Medical and Surgical Journal* (den første utgaven av *[[The BMJ]]*), og er per 2016 en fullt ut kommersiell virksomhet med 550 ansatte og kontorer i blant annet Nord-Amerika, Syd-Amerika, Europa, India og Kina.

BMJ selger en rekke publikasjoner, trykksaker, nettjenester og andre produkter innen evidensbasert medisin.

## Referanser


## Eksterne lenker
Arbobreen

**Arbobreen** er en isbre i Dickson Land på Spitsbergen, Svalbard. Den er oppkalt etter den norske botanikeren Ove Arbo Høeg. Breen befinner seg på den nordre siden av Lagfjellet og er rundt 3,5 km lang. Fjellryggen til Snøplogen skiller Arbobreen fra Hodsbreen.

## Referanser
Alfa Romeo 166

**Alfa Romeo 166** (1999–2007) er en sedan familiebil fra italienske Alfa Romeo. Den etterfulgte Alfa Romeo 164 og ble bygd på samme plattform som Lancia Kappa som ble bygd 1994–2000.

166 var tegnet fabrikkens eget *Centro Stile* ledet av Walter de Silva (født 1951) som sluttet i 1999 og også stod for Alfa Romeo 156. 166 kom med 4-sylindret bensinmotor på 2 liter (155 hk) og V6-ere på 2,5 liter (190 hk) og 3 liter (226 hk). Diesel kunne også fås. Den kom kun som firedørs fem-seters sedan.

Fra 2003 var fronten noe endret og en 3,2-liters V6 (240 hk) kom med.  Produksjonen tok slutt i juni 2007 etter om lag 100 000 eksemplarer. Utstyret ble solgt til Kina.

Alfa_Romeo_166_front_20080303.jpg
Auburn Alfa Romeo 166-02-rear (cropped).jpg
2004-2006 Alfa Romeo 166 (MY2004) sedan 01.jpg | ny front i 2003


## Referanser
Stadnamn i norske polarområde

**Stadnamn i norske polarområde** (nynorsk for «Stedsnavn i norske polarområder») er en database over stedsnavn i norske polarområder, inkludert Antarktis. Databasen drives av Norsk polarinstitutt, som har det offisielle ansvaret i Norge for å fastsette og registrere stedsnavn i polarområdene. En egen navnekomité godkjenner eller avviser alle nye stedsnavn.

Databasen ble etablert i 2011, men bygger på to eldre databaser: én over stedsnavn på Svalbard og Jan Mayen og en annen for stedsnavn på Dronning Maud Land, Bouvetøya og Peter I Øy. Nettsiden finnes på nynorsk og engelsk, mens selve stedsnavnene bare finnes på nynorsk. Nynorsk skriveform skal også brukes i bokmålstekster.

## Referanser


## Eksterne lenker
* 
*
Angelbreen

**Angelbreen** er en isbre sørøst i Andrée Land på Spitsbergen, Svalbard. Den befinner seg på vestsiden av Vestfjorddalen, mellom Skirshorg og Skuggefjellet.

Breen har fått navnet sitt etter formen, som kan minne om en fiskekrok (engelsk *angle*).

## Referanser
Teler

**Teler** (norrønt *Þilir*) var navnet på en folkegruppe eller stamme i folkevandringstiden og vikingtiden i Norge. Telene holdt til i området som tilsvarer dagens øvre Telemark.

Snorre nevner telene i blant annet Harald Hårfagres saga, der telene skal ha vært en av gruppene som sloss mot Harald Hårfagre i slaget ved Hafrsfjord.

## Moderne bruk
Etymologien til fylkesnavnet Telemark er sammensatt av navnet på folkegruppen som levde her, telene, og ordet mǫrk, som betyr skog. Telemark betyr altså «telenes skog». Avisen i kommunene Notodden, Hjartdal og Sauherad heter *[[Telen]]*.

## Referanser


## Litteratur
*Krag, Claus: *Vikingtid og rikssamling. Aschehougs Norgeshistorie*, Aschehoug, Oslo 2005
*Snorre: *Norges Kongesagaer*, oversatt av Anne Holtsmark. Gyldendal, Oslo 1979
Antoniabreen

**Antoniabreen** er en isbre nord i Wedel Jarlsberg Land på Spitsbergen, Svalbard. Breen er rundt 12 km lang og 2 km bred. Den strekker seg fra Tverrbrepasset og nordover langs den østsiden av Martinfjella.

Breen er oppkalt etter Maria Antonia av Parma (1862–1959), søsteren til Aldegonda de Bourbon, hvis mann Henri de Bourbon kartla breen under sine ekspedisjoner til Spitsbergen og Novaja Semlja i 1891 og 1892.

## Referanser
Bakaninbreen

**Bakaninbreen** er en isbre vest i Heer Land på Spitsbergen, Svalbard. Breen er en sidearm av Paulabreen og er rundt 9,5 km lang.

Bakaninbreen er oppkalt etter et medlem av Den svensk-russiske meridianbue-ekspedisjonen.

## Referanser
Torunn Tryggestad

**Torunn Lise Tryggestad** (født 1968) er en norsk statsviter og forsker. Hun tok sin doktorgrad ved Universitetet i Oslo i 2014.

Hun har vært tilknyttet Institutt for fredsforskning (PRIO) siden 2006. Fra 2015 er hun direktør for PRIOs senter for kjønn, fred og sikkerhet. Fra 2017 er hun assisterende direktør på PRIO. Hun er også tilknyttet Senter for tverrfaglig kjønnsforskning.

Tryggestad har vært sentral i oppbyggingen av et forskningsmiljø på PRIO med et kjønnsperspektiv på fred og konflikt, sammen med bl.andre Inger Skjelsbæk og Helga Hernes.

Fra 2010 til 2013 var hun medlem av Utenriksdepartementets sikkerhetspolitiske utvalg. Hun er styremedlem i CARE Norge, og fra 2015 er hun medlem av FNs generalsekretærs rådgivningsgruppe for FNs fredsbyggingsfond.

Fra 2024 til 2025 deltok hun i det offentlige utvalget som utarbeidet NOU 2025: 9 Nederlaget – Norge i Afghanistan 2015–2021.

## Referanser


## Eksterne lenker
* Presentasjon fra PRIO